CELEX: 62018CA0442
Language: fi
Date: 2019-12-19 00:00:00
Title: asia C-442/18 P: Unionin tuomioistuimen tuomio (ensimmäinen jaosto) 19.12.2019 – Valittajana Euroopan keskuspankki (EKP) ja muuna osapuolena Espírito Santo Financial (Portugali) SGPS, SA (Muutoksenhaku – Euroopan keskuspankin (EKP) neuvoston päätöksiin tutustumista koskevan oikeuden epääminen – Euroopan keskuspankkijärjestelmän ja EKP:n perussäännöstä tehty pöytäkirja – 10.4 artikla – Kokousten luottamuksellisuus – Asioiden käsittelyn tulos – Tietojen ilmaisemista koskeva mahdollisuus – Päätös 2004/258/EY – Oikeus tutustua EKP:n asiakirjoihin – 4 artiklan 1 kohdan a alakohta – Asioiden käsittelyn luottamuksellisuus – Yleisen edun suojan vahingoittaminen)

24.2.2020   
            
            
               FI
            
            
               Euroopan unionin virallinen lehti
            
            
               C 61/9
            
         
      Unionin tuomioistuimen tuomio (ensimmäinen jaosto) 19.12.2019 – Valittajana Euroopan keskuspankki (EKP) ja muuna osapuolena Espírito Santo Financial (Portugali) SGPS, SA
      (asia C-442/18 P) (1)
      
      (Muutoksenhaku - Euroopan keskuspankin (EKP) neuvoston päätöksiin tutustumista koskevan oikeuden epääminen - Euroopan keskuspankkijärjestelmän ja EKP:n perussäännöstä tehty pöytäkirja - 10.4 artikla - Kokousten luottamuksellisuus - Asioiden käsittelyn tulos - Tietojen ilmaisemista koskeva mahdollisuus - Päätös 2004/258/EY - Oikeus tutustua EKP:n asiakirjoihin - 4 artiklan 1 kohdan a alakohta - Asioiden käsittelyn luottamuksellisuus - Yleisen edun suojan vahingoittaminen)
      (2020/C 61/10)
      Oikeudenkäyntikieli: englanti
      
         Asianosaiset
      
      
         Valittaja: Euroopan keskuspankki (EKP) (asiamiehet: F. Malfrère ja M. Ioannidis, avustajanaan H.-G. Kamann, Rechtsanwalt)
      
         Muu osapuoli: Espírito Santo Financial (Portugali) SGPS, SA (edustajat L. Soares Romão, J. Shearman de Macedo ja D. Castanheira Pereira, advogados)
      
         Tuomiolauselma
      
      
                  1)
               
               
                  Unionin yleisen tuomioistuimen 26.4.2018 antaman tuomion Espírito Santo Financial (Portugali) vastaan EKP (T-251/15, EU:T:2018:234) tuomiolauselman ensimmäinen kohta kumotaan siltä osin kuin unionin yleinen tuomioistuin kumosi siinä Euroopan keskuspankin (EKP) 1.4.2015 tekemän päätöksen, jolla evättiin osittain oikeus tutustua 1.8.2014 tehtyyn Banco Espírito Santo SA:ta koskevaan EKP:n päätökseen liittyviin tiettyihin asiakirjoihin, siltä osin kuin EKP eväsi tällä päätöksellä oikeuden tutustua EKP:n neuvoston 28.7.2014 tehdyn päätöksen sisältävän pöytäkirjan otteissa mainittuun luoton määrään.
               
            
                  2)
               
               
                  Valitus hylätään muilta osin.
               
            
                  3)
               
               
                  Espírito Santo Financial (Portugali), SGPS, SA:n kanne hylätään siltä osin kuin siinä on vaadittu kumoamaan Euroopan keskuspankin (EKP) 1.4.2015 tekemä päätös, jolla evättiin osittain oikeus tutustua 1.8.2014 tehtyyn Banco Espírito Santo SA:ta koskevaan EKP:n päätökseen liittyviin tiettyihin asiakirjoihin siltä osin kuin EKP eväsi tällä päätöksellä oikeuden tutustua EKP:n neuvoston 28.7.2014 tehdyn päätöksen sisältävän pöytäkirjan otteissa mainittuun luoton määrään.
               
            
                  4)
               
               
                  Espírito Santo Financial (Portugali), SGPS, SA vastaa omista oikeudenkäyntikuluistaan, ja se velvoitetaan korvaamaan kolmasosa Euroopan keskuspankille (EKP) tästä muutoksenhausta ja ensimmäisen oikeusasteen oikeudenkäynnistä aiheutuneista oikeudenkäyntikuluista.
               
            
                  5)
               
               
                  Euroopan keskuspankki (EKP) vastaa kahdesta kolmasosasta tähän muutoksenhakuun ja ensimmäisen oikeusasteen oikeudenkäyntiin liittyvistä omista oikeudenkäyntikuluistaan.
               
            
         (1)  EUVL C 445, 10.12.2018.